Ali Din (drama)

Ali Din adalah sebuah siri drama televisyen Malaysia 2008 arahan Raja Ahmad Alaudin dibintangi Fazren Rafi, Ummi Nazeera, Hans Isaac dan Vanida Imran. Siri ini mula ditayangkan di Slot Lagenda, TV3 bermula 23 Jun 2008.

Drama ini diadaptasikan dari cerita dongeng Aladin.

Sinopsis
Ali Din mengisahkan tentang seorang remaja lelaki yang berusia 19 tahun bersama ibunya sesudah kematian bapanya, seorang kelasi kapal. Ibunya yang bekerja sebagai pembancuh minuman di pejabat sering menasihati anaknya mengenai nikmat hidup dan kesyukuran.

Untuk mendapatkan keselesaan hidup, Ali Din sanggup melakukan pelbagai pekerjaan termasuklah beberapa pekerjaan sampingan. Namun tanpa pengetahuannya, dia merupakan satu-satunya pewaris Sheikh Mahfuz, seorang jutawan yang sangat terkenal.

Semasa bekerja di sebuah hotel, dia bertemu dengan Puteri iaitu cucu tunggal kepada seorang jutawan berlian bernama Habib Musthafa. Puteri juga merupakan pewaris hotel tempatnya bekerja. Puteri pula dibesarkan oleh datuknya sesudah kematian ibunya di dalam kemalangan helikopter.

Kekayaan datuknya menyebabkan kehidupan Puteri terancam. Akibatnya dia tidak dibenarkan bergaul bebas seperti remaja lain. Sedangkan dia sangat mahukan kebebasan dalam hidupnya. Namun sejarah hidup Puteri yang pernah diculik beberapa kali ketika dia masih kecil menyebabkan keluargaya terpaksa menyekat kebebasan Puteri.

Akibatnya Puteri hanya membesar di dalam istana dan berkawan dengan orang gajinya saja hinggalah dia meningkat dewasa. Dalam masa yang sama, seorang kerabat Puteri turut menyimpan hasrat kepadanya. Namun Puteri enggan melayannya.

Pelakon
Pelakon utama
 Fazren Rafi sebagai Ali Din
 Ummi Nazeera sebagai Puteri
 Hans Isaac sebagai Nazri
 Vanida Imran sebagai Yazmin Lasaabi
Pelakon pembantu
 Shaheizy Sam sebagai Tengku Iskandar
 Aziz Sattar sebagai Syekh Mahfuz
 Baharuddin Omar sebagai Habib Mustaffar
 Harun Salim Bachik sebagai Jins
 Shaharuddin Thamby sebagai Tengku Aziz
 Tasya Aziz sebagai Tengku Zarina
 Zarina Zainuddin sebagai Rohani
 Rostam Rahman sebagai Johar
 Delimawati sebagai Mak Jah
 Yaya Ismail sebagai Ani
 Zain Yahya sebagai Bomoh
 Z. Zamri sebagai Pengawal Peribadi 
 Ku Hariz sebagai Kawan Ali Din

Pautan luar

Kategori:Drama Melayu 2008